b'\n_START_ARTICLE_\nOrdenen den italienske solidaritets stjerne\n_START_PARAGRAPH_\nOrdenen den italienske solidaritets stjerne (italiensk: Ordine della Stella della Solidariet\xc3\xa0 Italiana) er en italiensk orden. Den ble innstiftet 27. januar 1947 til bel\xc3\xb8nning s\xc3\xa6rlig av utenlandsboende italienere og utledninger som ytt bidrag til Italias gjenoppbygning etter den andre verdenskrig. Ordenen tildeles n\xc3\xa5 til italienske borgere som bor utenfor landet og til andre lands borgere for fremme av Italias omd\xc3\xb8mme. Italias president er ordenens stormester. Ordenen administreres av et ordensr\xc3\xa5d p\xc3\xa5 fem medlemmer, ledet av Italias utenriksminister. Ordenen den italienske solidaritets stjerne rangerer som nummer fire av Italias ordener.\n_START_SECTION_\nTildeling\n_START_PARAGRAPH_\nOrdenen den italienske solidaritets stjerne ble tildelt i beskjedent omfang inntil 1978, da tildeling av ordenen ble innstilt. Tildeling ble gjenopptatt i 2002. Det er totalt utnevnt 1031 storoffiserer, 4200 kommand\xc3\xb8rer og 8654 riddere. Ordenen kan tildeles italienske, s\xc3\xa5vel som utenlandske statsborgere.\n_START_SECTION_\nNorske innehavere\n_START_PARAGRAPH_\nVibeke L\xc3\xb8kkeberg er innehaver av riddergraden av Ordenen den italienske solidaritets stjerne.'